C 342/224
HU
Az Európai Unió Hivatalos Lapja
2022.9.6.
2022. február 17., csütörtök
77. megjegyzi, hogy a Covid19-világjárvány bizonyos korlátozásokhoz vezetett a tagállamok között és azokon belül, valamint a szállodai, éttermi és vendéglátó-ipari ágazat hanyatlásához, ami pusztító hatást gyakorolt az élelmiszer-terme­ lésre; 78. úgy véli, hogy a fenntartható fejlődésnek, a méltányos átállásnak, a társadalmi befogadásnak és a minőségi munkahelyek létrehozásának elő kell segítenie a fellendülést; 79. üdvözli a Bizottságnak egy egységes piaci szükséghelyzeti eszköz bevezetésére irányuló javaslatát; felhívja a Bizottságot, hogy ezt az eszközt jogilag kötelező erejű strukturális eszközként alakítsa ki, hogy jövőbeli válsághelyzetek esetén biztosítva legyen a személyek, áruk és szolgáltatások szabad mozgása; 80. felhívja a Bizottságot és a tagállamokat, hogy proaktívan használják fel a levont tanulságokat, és dolgozzanak ki vészhelyzeti reagálási tervet, amelynek célja a közös reagálás biztosítása és a szolgáltatások, áruk és személyek, különösen a határ menti ingázók szabad mozgásának a lehető legnagyobb mértékű védelme; emlékeztet arra, hogy a tagállamoknak haladéktalanul be kell jelenteniük az áruk és szolgáltatások szabad mozgását korlátozó nemzeti intézkedéseket; 81. üdvözli a határokon át terjedő súlyos egészségügyi veszélyekről és az 1082/2013/EU határozat hatályon kívül helyezéséről szóló rendeletre irányuló bizottsági javaslatot (COM(2020)0727), és különösen a belső piacon az orvostechnikai eszközök kivitelére vonatkozó korlátozások ellenőrzésére szolgáló mechanizmus létrehozására irányuló javaslatát; 82. hangsúlyozza, hogy sürgősen ki kell szélesíteni az olyan digitális szolgáltatásokhoz és technológiákhoz való hozzáférést, amelyek vészhelyzetekben elengedhetetlenek az egységes piac zavartalan működéséhez, valamint ahhoz, hogy a polgárok és a vállalkozások e-kormányzati megoldások révén hozzáférjenek a közszolgáltatásokhoz; elismeri, hogy a digitális kirekesztés és az internet-hozzáférés hiánya az uniós egységes piac digitális átállásának egyik legjelentősebb nem vámjellegű akadálya; o o 83.
o
utasítja elnökét, hogy továbbítsa ezt az állásfoglalást a Tanácsnak és a Bizottságnak.